הוועדה המסדרת, כנסת 21, פרוטוקול מספר 20, 2019-09-04 10:30

אוסנת הילה מארק: בוקר טוב, אני מתכבדת לפתוח את ישיבת הוועדה המסדרת.

אוסנת הילה מארק: היום ד' באלול תשע"ט, ה-3 בספטמבר 2019.

אוסנת הילה מארק: הנושא הוא מיזוג בכנסת ה-21 בין סיעת "אח"י – ארץ, חברה, יהדות" לבין סיעת "הבית היהודי – האיחוד הלאומי".

אוסנת הילה מארק: שי נתן, הסבר בבקשה.

שי נתן: אני שי נתן, בא כוחה של סיעת אח"י, חבר הכנסת אופיר סופר בדרך.

שי נתן: אנחנו מבקשים מהוועדה לאשר לסיעת אח"י בכנסת ה-21 להתמזג עם סיעת הבית היהודי – האיחוד הלאומי, זאת על מנת שנוכל לשתף פעולה במהלך הבחירות הקרובות.

יואב בן צור: אנחנו מתנגדים.

אוסנת הילה מארק: אמרתי שאולי ככה זה יהיה יותר מעניין.

שי נתן: יצוין שלפי סעיף 12 ולפי חוק מימון המפלגות אנחנו מבקשים שהמימון השוטף ימשיך להיות משולם לכל סיעה בנפרד.

אופיר סופר: מה האיחוד הלאומי מרוויחים מזה?

אופיר סופר: רגע, שי מייצג את האיחוד הלאומי?

שי נתן: אני בא כוח של סיעת אח"י.

יואב בן צור: סופר, את מי אתה מייצג?

אופיר סופר: את סיעת הבית היהודי – האיחוד הלאומי.

אוסנת הילה מארק: נעבור להצבעה על האיחוד.

אוסנת הילה מארק: בעד – 2

אוסנת הילה מארק: נמנעים – אין ההחלטה התקבלה פה-אחד

אוסנת הילה מארק: תודה רבה הישיבה נעולה.